Bostekoa (telebista saioa)

Bostekoa ETB 1en emititzen den telebista saioa da. Aitor Zubieta pilotari ohiak aurkezten du eta herrien arteko lehiak ditu ardatz herri-kirolen bidez. Euskaraz ematen den saioa da eta 2019ko otsailaren 21ean estreinatu zen. Lehenengo lau ataletan 8 herri elkarren aurka arituko dira eta gero finalerdiak eta finala egingo dira. Guztira 7 atal izango ditu denboraldiak.

Lehenengo atalak izan zuen audientzia datu kaskarra ikusita, Euskal Telebistak programaren emisioa bertan behera utzi zuen. Bere ordez Sukaldaria saioa jarri zuen ostegun gauetan.

Hala ere, udan saioa berreskuratu zuten eta 2019ko uztailaren 7an berriro hasi ziren lehenengo ataletik programa emititzen.

Saioaren azalpena 
Saio bakoitzean elkarren artean lehia duten bi herri arituko dira elkarren aurka. Eta programaren hari gisa irratia egongo da. Herri bakoitzean, tokian tokiko irratia arituko da lehiaren eta esperientziaren inguruko emankizuna egiten.

Programak bi zati ditu. Lehenengoan Aitor Zubietak egun batzuk emango ditu programa horretan lehiatuko diren herrietan. Bertan herri horiek herri-kirolekin zein harreman duten aztertuko du eta inguruko jendearekin hizketan arituko da bertako jendea eta tokiak ezagutzeko. Zati honen helburua lehikideak eta herriak ikusleei gerturatzea eta lehiarako ikusmina piztea da.

Bigarren zatia berriz lehia izango da. Herri bakoitzean bost lehikidek hartuko dute parte eta bost proba izango dira egin beharrekoak. Proba hauek Mungiako Birleko probalekuan grabatuko dira. Herri kirolak ikus-entzuleei ikustaraztea da programaren helburuetako bat eta emozioz betetako atalak eskaintzea. Lehiakideen artean ere era guztietako kirolariak ikusteko aukera izango da.

Bost probak 

 Sokatira: bi tiraldi eta hirugarrena berdinketa egonez gero.

 Harrijasotzea: 63 kiloko harriari 10 altxaldi.

 Txingak: 25 kiloko txinga parearekin 3 joan-etorri (21 metroko 6 plaza alegia).

 Trontza: euskal zerrarekin, 5 mozketa 45 ontzako perimetroa duen enborrari.

 Giza proba: 470 kiloko harriarekin 21 metroko 2 plaza egin.

Saria 

Zortzi herrien artean irabazten duen boskoteak 5.000 euroko saria eta Herrien Arteko Pentatloi Txapelketako txapela eramango du.

Sailkapen nagusia 

Zazpi saiotan, elkarren aurka aritu ziren 8 herriak eta azkenean Ibarrak irabazi zuen.
Honela geratu zen sailkapen nagusia:

 1. Ibarra

 2. Errezil

 3. eta 4. Goizueta eta Elorrio

 5. 6. 7. eta 8. Tolosa, Abadiño, Leitza eta Azpeitia

Denboraldiak

Atalak eta audientziak

Erreferentziak

Kanpo estekak 
 Webgune ofiziala

ETB1eko saioak